Aitor Zuberogoitia: "Komunikazio-talde handiek ez dute erabateko monopoliorik Euskal Herrian&qu — Gaztezulo\nAitor Zuberogoitia: "Komunikazio-talde handiek ez dute erabateko monopoliorik Euskal Herrian&qu\nAitor Zuberogoitia: "Komunikazio-talde handiek ez dute erabateko monopoliorik Euskal Herrian&qu https://www.gaztezulo.eus/albisteak/aitor-zuberogoitia-quotkomunikaziotalde-handiek-ez-dute-erabateko-monopoliorik-euskal-herrianquot https://www.gaztezulo.eus/albisteak/aitor-zuberogoitia-quotkomunikaziotalde-handiek-ez-dute-erabateko-monopoliorik-euskal-herrianquot/@@download/image/88p24-1_1363298508.jpg\nTestua eta argazkia: Lander Garro\nHeldu da iraila. Zuetako batzuk aurten hasiko zarete unibertsitatean. beste batzuk, aldiz, aurten erabaki beharko duzue datorren urtean zein ikasketa aukeratu. Kazetaritzarako joera duzuenontzat, hona hemen ezagutu beharreko norbait. Aitor Zuberogoitia oso gaztetan hasi zen euskarazko komunikabideen munduan, eta gaur egun, Ikus-Entzunezko Zientzien irakasle da Mondragon Unibertsitatean. Maiatzean, Aitorrek eta bere anaiak, Pedrok, Bertan Bilbo izeneko liburua kaleratu zuten. Liburu horretan, Bilbo eta euskararen arteko harremana aztertu dute.\nMondragon Unibertsitatean duen bulego txikian hartu gaitu Aitor Zuberogoitia (Etxebarri, 1972) kazetari eta idazleak. Zuberogoitia Ikus-entzunezko zientzien irakaslea da azken urteotan. Gaztea izanagatik, Aitorrek eskarmentu izugarria du kazetaritzan, eta jakintza hori zabaltzeko erronka atseginez hartzen du, bai ikasleen aurrean, baita grabagailuaren aurrean ere. Komunikazioa, teknologia berriak, euskara eta Bilbo: horra GAZTEZULOk mahai gainean jarri dizkion lau ardatzak. Aitorrek luze hitz egiten du, akaso buruaz eta bihotzaz hitz egiten duelako, eta horietan, jakina denez, zaila da sintesiak egitea.\nIrakasle lanetan hasi aurretik, hamaika komunikabide eta elkartetan aritua zara. Ipurtarin samarra izan zara, ezta?\nBai, horixe izango da, agian. Markina-Xemeingo irrati librean eta aldizkarian hasi nintzen. Ondoren, Bilboko Cantera Regional kirol kazetan, Argian, Euskaldunon Egunkarian, Euskal Idazleen Elkartean, Bilbo Hiria Irratian eta Euskara Elkarteen Topagunean aritu nintzen\nazken urteotan, mundu akademikoan murgilduta nabil buru-belarri, EHUn lehenengo, eta Mondragon Unibertsitatean, orain.\nUrte gutxitan batetik bestera ibili zara. Ez da izango, Euskal Herrian, kazetari ez ezik 'ekintzaile' izan beharra dagoelako? Euskarazko komunikabideetan behar handia dago hau sortzeko, bestea bultzatzeko, hura koordinatzeko, han aholkua emateko\nBaliteke, bai. Euskarazko komunikabideen alorrean gauza asko egin dira, baina beste horrenbeste daude egiteke. Ezkor samarra izanez gero, hori zama modura bizi daiteke, baina, nik neuk, behintzat, sormenerako aukera modura ikusten dut. Badago, dena dela, kazetarien mugikortasun hori azaltzeko beste arrazoi ukigarriago bat ere, eta da, gehientsuenetan, euskaraz ari diren kazetarien lan baldintzak ez direla egokienak. Ondo iruditzen zait proiektu berriei ekitea, baina zalantza daukat, une honetan lehentasuna ez ote den kazetari onei eustea, apustu ekonomikoa hor eginez, eta lehendik ditugun euskarazko produktuak sendotu eta hobetzea.\nTeknologia berrien eraginez euskarazko hedabideak asko ugaritu dira. Horrek jende gehiagorengana iristen garela esan nahi du?\nEz dakit, baina kopuru kuantitatiboei begira, ez dut uste lar aurreratu dugunik: euskarazko idatzizko prentsan bandera-ontzi nagusi den Berria 20.000 ale inguruko botaldiarekin dabil, eta antzeko zifrak ditu Goienkariak ere. Begira itzazu 1936ko gerra baino lehen euskarazko prentsaren botaldiak Hego eta Ipar Euskal Herrian, eta konturatuko zara ez dela hazkunde handiegirik izan. Eta garai hartan ez zegoen ez euskara baturik, ez ofizialtasunik, ez Jaurlaritzarik, ez hezkuntza sistema garaturik, ez antzekorik. Eta iruditzen zait, etorkizunean ere euskarazko prentsak ez duela hazkunde handirik izango, doakoa ez den prentsak garai latzak biziko dituelako hurrengo urteetan.\nAzken urte hauetan proiektu ugari sortu dira, hala ere.: han eta hemen, pausoak eman dira\nEgia da, tokiko euskarazko prentsarekin, lortu dela arlo jakin batzuetan erdal prentsari aurrea hartzea eta ohiko irakurle hipereuskaltzaleen hesiaz harago iristea. Blogosferan ere (eta sarean, oro har) dinamika bizia antzematen da. Zulorik handiena ikus-entzunezkoetan ikusten dut, eta telebistan, bereziki. Baina hor ere seinale interesgarriak suma daitezke: Tokiko eta Hamaika elkarteen sorrera, ETBren euskara hutsezko bigarren katea\nBotila erdi beteta ala erdi hutsik ikustea, norbere begiradaren baitan dago.\nEuskal Herrian oso gauza bitxia gertatzen da; ia erabat euskaldunak diren hainbat herritan, gaztelaniazko prentsak aise hartzen dio aurrea euskarazkoari\nBai, noski, badaudelako aurreko erantzunean aipatu ez ditudan, baina gutxietsi behar ez diren faktore batzuk: inertzia, aginte publikoen laguntza ez behar bezainbestekoa, merkatuaren tamaina txikia\nHala ere, bai doako tokiko prentsarekin bai Hitza egunkariekin, egoera apurka-apurka aldatzen ari dela iruditzen zait.\nBaina horiek, nolabait, gehigarriak dira; kioskoetan, erosi, gaztelaniazkoa erosten da nagusiki\nOndoriorik atera al daiteke?\nGauza bat dela diskurtsoa, esaten duguna, ideologia, paparrean aise jar dezakezun pin hori, eta beste bat benetan garena, identitatea, pijama bezain erraz erantz ezin dezakezun zera hori\nGaur egungo kumunikabide ia guztiak elite ekonomikoek eta talde handiek kontrolatutakoak dira; horrek ez al dakar informazio eskubidearen urraketa?\nEz dakit urraketa den hitza, baina horrek mezuen uniformizazio gaitzesgarria dakar, ahots kritikoak isilaraztea. Gaur egun, dena dela, denbora gehiago eman behar genuke hedabide/plataforma kritikoak sortzen/indartzen hileta jotzen baino. Horrexegatik, oso gustuko dut Indymediakoen leloa: "Don't hate the media, be the media" ("Ez itzazu hedabideak gorrotatu, izan zaitez hedabide").\nKomunikazioaren paradigma zaharrak irauli dituen garai honentzat, jokabide hori askoz egokiagoa da ohiko hileta-jotzea baino.\nGaur egun, atzerriko telebista kateak har ditzakegu etxean, eta horiei esker , hainbat herrialdeetako kazetariek agintariei zer nolako elkarrizketak egiten dizkieten ikusteko aukera dugu; kasu askotan, kazetariek estu hartzen dituzte agintariak, elkarrizketatuen karguen 'mailagatik' kikildu gabe\nBai, eta oso ondo dago; badugu zer ikasi, adibidez, BBCk independentziari eusteko egiten dituen ahaleginetatik. Gurean kazetari gutxik erakusten du ausardia hori, egia da; baina, era berean, egia da EITBko lagun batek aipatu zidana: "Eta zenbat politikari eta agintari dira, telebistan, zuzenean, euskarazko galdetegi bizi bati ganoraz erantzuteko gai?".\nHemengo komunikabideetan, aldiz, agintari batek alor askotan izan dezakeen erantzukizuna saihesteko joera dago; gai delikatuak azaletik zeharkatzea omen da begirunezko portaera\nLehen ere esan dut: hemen, oro har, politesse gehiegizkoa da nagusi, eta hori, ikus-entzuleei ez ezik, kazetaritzari berari iruzur egitea da. Badaude salbuespenak, hala ere: nik eskertzen dut, adibidez, Euskadi Irratiko Maite Artolak galderak egiterakoan erakusten duen zorroztasuna, eta hor dago ere Berriako Imanol Murua Uria, gure Kapuscinski partikularraren maisutasuna\nDuela ez asko, Alvarez Solis kazetari madrildarrak esan zuen Euskal Herria halako paradixu txikia dela komunikazioaren ikuspegitik; zein iritzi duzu zuk?\nOhiko tentaldia da, kanpokoa idealizatzea\nEgia da, hala ere, komunikazio-talde handiek Euskal Herrian ez dutela erabateko monopoliorik, eta ahots kritiko gehiago entzuteko aukera dagoela. Hori eskertzekoa da benetan.\nGaia aldatuko dugu. Maiatzean Bertan Bilbo izeneko liburua plazaratu zenuen, zure anaia Pedrorekin batera. Liburuan diozutenez, Bilbo aitzindari izan zen euskarari dagokionez\nHala da: euskara hutsezko Euskal Herriko lehenengo astekaria eta lehenengo egunkaria Bilbon sortu ziren, eta baita modu profesionalean jardun zuen euskara hutsezko lehen antzerki taldea ere. Lizardi eta Lauaxetaren liburu batzuk Verdes-en inprimatu zituzten, eta euskaltegi berba ere Bilbon sortu zen, eta baita lehen zentro profesionalak ere. Hiztegigintza modernoa, Saioka testuliburuak, Kafe Antzokia, bertsolaritza eta Euskaltzaindia 1936ko gerraren ostean, etxebizitza partikularretatik kanpo Euskal Herrian eraturiko lehen ikastolak\neta beste gauza asko utzi ditut aipatu barik.\nZein garrantzi du Bilbo euskararen zabalkundean aitzindari dela egiaztatzeak?\nErabatekoa. Zuk emaiozu bilbotarrari harrotzeko arrazoi bat, eta harrotu egingo da, horren bandera hartu eta astindu egingo du. Eta euskararekin hori egiten badu, Bilbok sekulako trakzio-indarra izan dezake\nOro har, euskarazko komunikabideak eta Bilbo nahikoa bereiztuta daude, eta nolabait, hautsi beharko genuke hori. Donostian halako ingurunea sortu da, eta hori inguru horretako euskaldunon meritua den arren, ona da apur bat 'kanpora' begiratzea, esparru komunikatiboa asko zabalduko litzatekeelako.\nAdibide bat jar dezakezu diozun hori ilustratzeko?\nHamaika adibide jarriko nizkizuke. Txirrindulari lasterketa bat dagoenean, adibidez, hasten dira Gipuzkoako mendiren bat igotzen, eta esatariak ez du hango parajeen berri emateko beharrik ikusten, paraje horiek denok ezagutu beharko genituzkeelako, baina, aldiz, Erriberako herriren bateko jaietara joaten direnean, dena azaltzeko beharra ikusten dute, oso modu pedagogikoan, Erribera oso urrun geratzen delako. Baina, nondik urrun? Non dago zentroa? Donostia inguru horretatik aparte ia Euskal Herri osoa geratzen da, eta hori ahaztuta, ez dago hango jendea erakartzerik\nEuskaldunok, nolabait, Bilbo azken gotorlekua dela barneratu dugu: hura 'konkistatuta', garaipena erabatekoa litzateke\nBilbon denboralditxo bat ematera gonbidatzen zaitut, kanpotarraren begirada antzematen dizut-eta. Nik ere, horrela bizi nuen hiri hau 18 urterekin bertara ailegatu nintzenean, eta orain, bestelakoa da nire pertzepzioa. Hemezortzi urte hauetan euskarak aurrerapauso handi samarrak egin ditu Bilbon.\n[Euskara eta txosna-irudia ia bereizezinak dira. Ezinbestean gertatzen da hau, euskararen diruak askotan txosnetatik datozenez. Nolabait, ordea, ghetto irudi horrekin haustea oso garrantzitsua gerta liteke euskararen etorkizunean. Batik bat, hiriburuetan. Horretaz jakitun, duela urte batzuk Kafe Antzokia sortu zuten Bilbon, euskarari irudi 'hiritarra' eta 'modernoa' gehitzearren. Ekimena arrakastatsua izan da: urte hauetan milaka lagun ibili dira Kafe Antzokian, euskaldun nahiz gaztelaniar. Antzokiaren arrakasta ez da albiste makala, "euskara" eta "porrota" nahi baino gehiagotan entzuten baititugu elkarren jarraian. Ez da kasua, eta, beraz, Bilboko Kafe Antzokiarenak ikasgai izan beharko luke. Aitor Zuberogoitiak bertatik bertara ezagutu zituen Kafe Antzokiaren lehen urteak, eta, beste askoren artean, berari zor diogu ekimenaren ospe ona. Meritua driblatzen saiatu arren, harro mintzo da].\nKafe Antzokia eragile garrantzitsua izan da Bilbo eta euskararen arteko harremana sendotzeko. Zuk bost urte eman zenituen Antzokian lanean\nAntzokia zabaldu eta pare bat urtera-edo hasi nintzen han beharrean. Intentsitate handiz bizitako urteak izan ziren. Kafe Antzokia mugarri garrantzitsua izan da Bilbon: euskara ghettotik ateratzeko apustua izan zen, betiko identifikazioak hautsi, eta proiektu erakargarri eta integratzaile bat egiteko ahalegina, non eta Bilbo erdian, eta euskarari ahalik eta funtziorik gehien emanez, euskararentzat ahalik eta gunerik gehien irabaziz: irratia, akademia, sortzaileen bilgunea, bidaia agentzia, konpartsa, kontzertu aretoa, askotariko lantegiak\nKualitatiboki asko eman zuen jendea bildu zen Kafe Antzokian, eta hori ere garrantzitsua izan zen: Jose Angel Irigarai, Josu Zabala, eta beste hainbat. Giro berezia sortu zen, loratze urte indartsuak izan ziren.\nJose Antonio Agirre lider bat zen\nAitor Zuberogoitiak behin baino gehiagotan uztartu ditu kazetariaren eta idazlearen zereginak. Duela urte batzuk, adibidez, biografia sorta bat idatzi zuen Elkar argitaletxearentzat. Liburu haietako pertsonaiez galdetu diogu.\nJose Antonio Agirre. Nola definitu?\nKarisma handiko pertsonaia zen; aurkariek ere ondo hitz egiten zuten berataz. Marc Legasse idazlea elkarrizketatu nuen, idazle anarkista ezaguna, eta hark ondo hitz egin zidan Agirreri buruz\nTxillardegik ere, politikoki urrunekoa izanagatik, ez zuen berba txarrik esan. Agirrek berak osatutako gobernua ikusi besterik ez dago; ia alderdi guztiak zeuden bertan: komunistak, errepublikarrak, ANV\nLider bat zen.\nErnesto Guevara Che. Miresten duzu, ezta?\nLiluratuta utzi ninduen. Zalantza gabe, pertsona maitagarria zen. 1954an, Guatemalan, Guevarak ikasi zuen bide baketsuetatik ezin zela ezer lortu, hango presidentea, Jacobo Arbenz, enpresak nazionalizatzeagatik bota baitzuten boteretik, CIAk antolatutako estatu kolpe baten bitartez. Guevarak beste bide bat hartu zuen orduan, baina, Carlos Aznarezek esaten zuen moduan, ez zen fierreroa, ez zen burdinazalea.\nMahatma Gandhi. Labur-labur.\nHonek ere ez zituen burdinak maite, baina ez zen besoak gurutzatuta gelditu. Kontraesanak eta sufrimendua sortu gabe, oso ondo jakin zuen estrategia eraginkorra aurkitzen, eta baita jendearen sinpatia bereganatzen ere. Beste gauzetan moralista zen agian, eta zurrunegia, baina, tira.\nDrama handia iruditu zitzaidan Erausoren bizitza, lesbianismoa modu erreprimituan bizi izan zuen. Pertsonaia xelebrea izan zen.\nAitor Zuberogoitiaren kuttunak\nLIBURUAK: Eduardo Galeano, Las venas abiertas de América Latina; Ryszard Kapuscinski, Heban; Humberto Unzueta & Imanol Murua, Suetena Belfasten. ALDIZKARIA/KAZETA: Argia.\nFILMA: Babel (Alejandro Gonzalez Iñarritu).\nABESTIAK: Martxa baten lehen notak (Mikel Laboa), Perfect day (Lou Reed), London Calling (The Clash).\nKAZETARIA: Ryszard Kapucinsky.


Gabonetako oporretan robotika ikastaroak — Kultura — Eibarko Udala\nGabonetako oporretan robotika ikastaroak\nEibarko Udalak robotikaren inguruko tailer teknologikoak antolatu ditu zientzia eta teknologiaren mundu ikusgarrian murgiltzeko. Lego Education WEDO eta MAKEblock tailerretan izena emateko epea 2017ko abenduaren 11etik 19ra bitartean egongo da zabalik. Lego WeDo tailerra Lehen hezkuntzako 3. eta 4. mailako ikasleei zuzendua dago eta MAKEblock tailerra LH-ko 5, 6, DBH 1 eta 2. mailakoei zuzenduta egongo dira.\nLehen hezkuntzako 3. eta 4. mailakoentzat. Tailerra Jazinto Olabeko ludotekan burutuko da (euskaraz):\n1. txanda: abenduak 26, 27, 28 eta 29. Ordutegia: 16:30etatik 18:30etara.\nIkastaroaren prezioa 27 eurokoa da Eibarren erroldatuta daudenentzat eta 45 eurokoa Eibartik kanpokoentzat.\nMatrikula egiteko epea 2017ko abenduaren 11etik 19ra bitartean egongo da zabalik, Pegoran, Herritarren zerbitzurako bulegoan. Tailer honetan parte-hartzeko gutxienez 5 ikasle, eta gehienez 15 ikasle egon beharko dira.\nIkastaroan izena emateko matrikula orria hemen duzu. Bestalde, oinarriak eta informazio gehigarria kontsultatzeko, SAKATU HEMEN.\nLehen hezkuntzako 5, 6, DBH 1 eta 2 mailako ikasleei eskainiko zaie Juan San Martin liburutegian, euskaraz.\n1. txanda: abenduak 26, 27, 28 eta 29. Ordutegia: 09:00etatik 13:00etara.\nIkastaroaren prezioa 40 eurokoa da Eibarren erroldatuta dauden haurrentzat eta 67 euro Eibartik kanpokoentzat.\nEskaera egiteko epea 2017ko abenduaren 11etik 19ra bitartean izango da. Kasu honetan, Pegoran, Herritarren zerbitzurako bulegoan baita ere. Tailerrean parte hartzeko gutxienez 5 ikasle, eta gehienez 15 ikasle egon beharko dira.\nIkastaroan izena emateko matrikula orria hemen duzu. Halaber, oinarriak eta bestelako informazioa kontsultatzeko SAKATU HEMEN.


Logis Etchemaite / Larraine-Zuberoa / Non-nahi Lo123\nLe Bourg 64560\nTel: +33 5 59 28 61 45\nHolzarté arroilaren leku ospetsuaren (ez galdu 70 metroko pasabidea eta 200 metroko pasabidea zeharkatzea, kanoiaren gainetik 200 metrotako eroria gainditzen duenak) eta Iraty baso ospetsuaren artean dago, Logis Etchemaite, duela 3 belaunalditik hona guraso eta seme-alabek gobernatzen duten etxea.\nBista bikainak eskaintzen ditu Ohry mendira (Pirinioetako 2.000 metrodun mendebaldekoenak) eta bertako belardi amaigabeetara, non zaldi basatien talde libreak trostan ibiltzen diren.\nHotelak 17 logela ditu, guztiz hornituta eta gustura apainduta, horietako bat mugikortasun urriko pertsonentzat egokitua.\nGuztiek, herrira eta inguruko mendietara ematen dute, eta, batzuk, balkoia dute.\nTokiko produktuez osatutako buffet motako gosaria jangelan zerbitzatzen da.


Txikipedia:Etna - Wikipedia, entziklopedia askea.\nEtna sumendiaren erupzioa 2002. urtean.\nEtna Italiako sumendi bat da, Siziliako ekialdeko kostaldean dagoena, Messina eta Catania izeneko hirietatik hurbil. Gaur egun 3.329 m ditu, eta, horrenbestez, Europan dagoen sumendirik altuena da. Hala ere, erupzioen eraginez, garaiera hori aldatuz joan da denborarekin: adibidez, 1900ean 3.290 m zituen, eta 1978an 3.345 m.\nGaur egun lau krater ditu, eta munduko sumendirik aktiboenetako bat da: izan ere, erupzio asko izan ditu historian zehar; hala ere, jende asko bizi da inguruetan.\nSumendi honek 2,5 milioi urte daramatza sumendi aktiboa izaten. Garai historikoetan, Antzinako greziarrek hainbat kondaira zituzten hari buruz; adibidez, Hefesto izeneko su-jainkoaren eta ziklope erraldoi begibakarren lantokia zela.\nErupzio izugarri bat izan zuen 1669an eta hainbat herri eta hiri suntsitu zituen, bai eta Catania hiriko zati bat labapean utzi ere. Ezin da jakin zenbat jende hil zen, baina asko izango ziren, zalantzarik gabe.\nGeroago, beste 26 erupzio izan zituen 1900. urtera arte, eta beste batzuk geroago. Joan den 1983an, lau hilabete iraun zuen erupzio bat izan zuen.\nUNESCOk Gizateriaren Ondarearen zerrendan sartu zuen 2013an haren balio natural eta kulturalengatik.\nAzken aldaketa 19 otsaila 2021(e)an, 14:19(e)tan\nOrriaren azken aldaketa: 19 otsaila 2021, 14:19.


Bilbo Dantzan, Gaztediren 55. urteurrena eta Nazioarteko Folklore Jaialdiarekin Arriaga Plazan — dantzan.eus\nHemen zaude: Hasiera › Albisteak › Bilbo Dantzan, Gaztediren 55. urteurrena eta Nazioarteko Folklore Jaialdiarekin Arriaga Plazan\nBilbo Dantzan, Gaztediren 55. urteurrena eta Nazioarteko Folklore Jaialdiarekin Arriaga Plazan\nBilboko Udaleko Kultura eta Euskara Sailak antolatuta, jaialdia datorren uztailaren 22an ospatuko da, Arriaga Plazan, 19:00etatik aurrera. Mallorkako Esclafits i Castanyetes eta Orenburgo Estatuko Abesbatza (Errusia) izango dira gonbidatuak.\nGAZTEDI dantza taldearen 55. urteurrena dela eta, Bilbon Nazioarteko Folklore Jaialdia prestatu da datorren uztailaren 22rako, Arriaga Plazan eta arratsaldeko zazpietatik aurrera. Bilboko Udaleko Kultura eta Euskara Sailak antolatua eta BILBO DANTZA programaren barnean, Jaialdiak Mallorkako Esclafits i Castanyetes taldea eta Orenburgo Estatuko Abesbatza (Errusia) gonbidatu ditu.\nGaztedi da, gaur egun, Bilboko dantza talderik zaharrena. 1951. urtean sortu zen Karmelo Eliza eta Txanton Goiria aita karmelitaren ardurapean eta taldearen lehen saio publikoan “Grupo de Danzas Vascas de la Juventud del Carmelo y Praga de Begoña” izenez aurkeztu zuten bere burua. Bi urte geroago “Talde Gazte” izena hartu zuten baina azkenean ere “Gaztedi” izenagatik aldatu zuten. Garairik oparoena 60. hamarkada izan zen Euskal Herritik kanpo hainbat emanaldi burutu zituztenean, nazioarteko proiekzio garrantzitsua lortuz. Gaztediko zenbait dantzarik beste talde batzuk sortu zituzten, hala nola, Indartsu (Basauri), Andra Mari (Galdakao) edo Danok Alai (Bilbo).\nGaztediren partaidetza nabarmendu behar da Santutxu auzoko kultur arloan, herriko festak eta inauteriak berreskuratzen laguntzeagatik, Santutxuko aste kulturala sortzeagatik edota herriko dantzen ikastaroak emateagatik. 80. hamarkadako hasieran bertoko musika-tresna ezberdinak hartu zituzten trikitixa, alboka, Nafarroako gaita eta Bizkaiko dultzaina, adibidez. 1985. urtean, Gaztedi dantzaririk gabe gelditu zen eta neskek taldea aurrera atera behar izan zuten, eta horrekin batera emanaldiak eta dantzari txikien taldeak. Bi urte geroago, gazte talde berri bat hasten da berriz taldean eta Gaztedik zapatilak jartzen ditu berriz publikoa aurreran aritzeko.\nAzken urteetan Dantzari taldeak proiektu interesgarrietan parte hartu du. Nabarmentzekoak dira Euskeria Abesbatzarekin egindako lana Euskal Herriko dantza eta kantuak nahasten dituen ikuskizunean; Valladolideko Jaietan burututako saioak (2003) eta Campo de Montiel Folklore lehiaketa (Ciudad Real, 2004), baita Galiziara 2005ean egindako bidaia TVG telebistako “Luar” programan partehartzeko. Bestetik, Gaztediren ibilbide luzeak izan du esker onik, Bilboren 700. Urteurrenean parte hartzeko deituak izan baitziren, eta modu berean, 2001eko Aste Nagusiko pregolariak izan ziren beraien 50. urteurrena ospatzeko. Beraien 55. Urteurrena ospatzeko, Gaztedi 2006. urtean zehar proiektu interesgarriak prestatu ditu, iragana, orainaldia eta etorkizuna batzeko ondo baino hobeto dakiten moduan: dantzan.\nUrteurren berezi honen ospakizunerako Gaztedi dantza talde ospetsuekin bildu da hala nola, Orenburgo Estatuko Abesbatzarekin (Errusia) eta Esclafits i Castanyetesekin (Mallorka). Orenburgo Estatuko Abesbatzak Errusiako Federazioko konpainiarik gazteena da, batezbesteko adina 30 urtekoa da. Dituen 25 urtetan, Abesbatzak 15 programa ezberdin burutu ditu, koreografiak eta Kosakoen abesti zaharrak nabarmentzen direlarik, bereziki “a capela” abestutakoak.\nBere aldetik, Esclafits i Castanyetes 1982an sortu zen dantza eskola bat bezala, ostean, folklore taldean bihurtzeko. Bere helburu nagusienetariko bat Mallorkako Levantearen garai bateko sustraiak berreskuratzea da. Honela, jantziak aldatzen dituzte aldi oro, aurreko mendeko jantzien eta oihalen xehetasunak zainduz. Lortutako sarien artean, Munduko Dantza Folklorikoen Jaialdiko lehen saria dago, Palman ( 1996) ospatutakoa, eskualdeko dantzen munduko txapeldunak bihurtu zituena.


XX. urteurrena ospatzeko antolatu duen egitaraua aurkeztu du Arandoño Elkarteak - Durango - Anboto.org\nXX. urteurrena ospatzeko antolatu duen egitaraua aurkeztu du Arandoño Elkarteak\nAnboto 2017-03-06 13:00\nMusikeneko irakaslea da Fernandez donostiarra.\n1997an elkartea sortu zutenetik egin duten bezala, organo-musika ardatz nagusi duen programazioa antolatu du Arandoñok elkartearen 20. urbetetzea ospatzeko. Sei kontzertu eskainiko dituzte 2017an, eta bariku honetan izango da lehenengoa. Loreto Fernandez Imaz organista donostiarra jardungo da, barikuan, 20:00etan, Andra Mari elizan.\nXabier Arana Arandoñoko kideak azaldu duenez, Loreto Fernanezek barikuan eskainiko duen emanaldia "organo kontzertu tradizional" bat izango da: bost obra joko ditu Musikenen irakaslea den Fernandezek, Durangoko Andra Mariko organotik.\nArandoñok antolatzen dituen emanaldi gehienetan bezala, organoa elementu zentrala duten proposamen berritzaileak dira egitarauko gehienak. Maiatzaren 27an, adibidez, Ana Belen García organistagaz arituko da Garikoitz Mendizabal txistularia. "Organo-musika gizarteratzea" helburu hartuta, hitzaldi kontzertuak programatu izan ditu, besteak beste, Arandoñok. Formatu horretan, aurten, Organo a cuatro manos y cuatro pies izeneko solasaldi-kontzertua eskainiko dute Jose Luis Echechipia eta Oscar Candendok.\nUda osterako, beste hiru emanaldi aurreikusi ditu Arandoñok 20. urteurrena ospatzeko egitarauaren barruan: Miriam Cepeda eta Luis Alberto Requejoren organo eta klarinete kontzertua, Donostiako Orfeoiaren eta Gerardo Rifón organistaren emanaldia (azaroaren 5ean), eta zikloa ixteko, zinema muturen gaineko organo inprobisazio saioa. Thomas Ospital organistak eskainiko du emanaldi hori, baina oraindik zehaztu barik daukate emanaldiaren eguna.\nAranak azpimarratu du, elkartekide izan zituzten lagun biren omenez antolatu dutela 20. urteurreneko kontzertu sorta hau: 1997. urtean elkartea martxan ipini zuen Félix Aretxaga eta 2013an hil zen arte elkarteko kide izan zen Andres Granados hartuko dituzte gogoan. "Elkartearentzat oso pertsona garrantzitsuak izan dira", azpimarratu du Aranak.


Abanto-Zierbenako Udala - Berdintasunerako 2015eko gunea\nBerdintasunerako 2015eko gunea\nAurten ere, Emakundek Berdintasunerako Foroa abiarazi du. Helburua da instituzioak, elkarteak eta erakundeak gizon eta emakumeen arteko berdintasunaren alde egiten ari diren lana bateratzea, ezagutzera ematea eta indartzea.\nEmakumeen eta Gizonen arteko Berdintasunerako 2015eko Gunea urriaren 5etik abenduaren 18ra bitartean ospatuko da Euskadi osoan. 124 erakunde ezberdin bilduko dira 144 jarduera antolatzeko, “Gizartea aurrera doa berdintasunerantz. Ez dezagun atzera egin” lelopean. Eta, aurten ere, erakustearen aldeko apustua egingo da. Horretarako, autobusa Euskadiko hainbat herri eta hiritan ibiliko da hiru hilabetez.\nUdaletxeko Berdintasun Sailetik ongietorria eman nahi diogu autobus ibiltariari; Gallartako Eusko Gudariak Plazaren atzeko aldeko aparkalekuan egongo da urriaren 28 eta 29an. Urriaren 30en, berriz, Las Carreraseko La Trinidad Plazan egongo da goizez, eta, arratsaldean, Gallartara joango da berriro.\n“Inguruko eskoletako taldeak nahiz bertara joan nahi duten herritar guztiak sentsibilizatzeko gela bihurtuko da autobusa. Horrela, ezberdintasuna benetan nolakoa den ikusiko dute” adierazi du Abanto Zierbenako alkate Maite Etxebarriak.\nHerriko ikasleek, zehazki DBHko 2.mailakoek eta Lehen Hezkuntzako 5. eta 6. mailakoek, publizitatean dagoen sexismoa aztertzeko aukera izango dute autobusean. Komunikabideen partxis jolasa deritzonaren bitartez, komunikabideetan agertzen diren estereotipoak antzemango dituzte eta, horrez gain, zinean edo telesailetan sarri eman ohi diren mezu sexistez ere jabetuko dira.\n“Karta jolas baten bidez, saiatuko dira identifikatzen zeintzuk diren sexuagatik eta horretarako arrazoirik izan gabe besteei jartzen dizkiegun estereotipoak (positiboak nahiz negatiboak). Konturatu ere egin gabe, estereotipo horiek besteengandik espero duguna baldintzatzen dute, baina batez ere, horiekin dugun tratua.” adierazi du Etxebarriak.\nHelduen kasuan, sexismoa benetako arazoa dela azalduko zaie. Kopuruek errealitatea islatzen dute. Amaitzeko, Etxebarriak esan duenez, “Helburua da eguneroko bizitzan inguruan gertatzen diren diskriminazio egoerei buruz hausnartzea”.


Lehenengo galbahe serioa - Gipuzkoako Hitza\nLehenengo galbahe serioa\n2018, ekainak 29 Albisteak, gipuzkoa, Kirola 359\n1 Aurreko denboraldiarekin alderatuta, zein aldaketa izan dituzue taldean?\n2 Zein helburu dauzkazue denboraldi honetarako?\n3 Zein dira faboritoak Euskotren ligan sartzeko?\n4 Zerekin geldituko zinateke gustura denboraldi amaieran?\nEz da giro izango, ez estropadaren atariko orduetan eta ezta uretan bertan ere. Arraun klubek asteburu honetako palakaden arabera egituratu beharko dute denboraldi guztia, eta dezenteko presioa sortuko du horrek. Denboraldi honetan hamabi ontzik egon nahiko lukete Euskotren ligan, arraunaren maila nagusian, baina laurentzat bakarrik dago tokia. Horietako batek ia ziurtatuta dauka lekua, San Juanek, iazko txapeldunak, nahikoa izango duelako bihar edo etzi bosgarren amaituta. Portugaleten (Bizkaia) izango dute, bihar, lehenengo estropada (18:00), eta Zierbenan (Bizkaia) bigarrena, etzi (11:45). Erlojuaren aurka ariko dira ontzi guztiak. Euskotren ligan ariko dira asteburu honetako lau ontzirik azkarrenak, eta ETE Emakumeen Traineru Elkarte sortu berriaren ligan gainerakoak.\nArraun Lagunak, Deusto, Donostiarra, Hernani, Hibaika, Hondarribia, Kaiku, Lea Artibai, Orio, Puebla-Cabo, San Juan eta Tolosaldea ariko dira lehian bihar eta etzi, eta, Euskotren ligara sailkatzen diren ontzientzat puntuagarriak izango dira bi saioak. ETE ligan, berriz, uztailaren 8an jokatuko dute lehenengo estropada puntuagarria, Donostian —ekainaren 17koa eta 23koa ez dira izan puntuagarriak—. Neguko lanak amaituta, Gipuzkoako zortzi klubetako ordezkariak gogotsu daude denboraldiari ekiteko.\nArraun Lagunak-eko ordezkaria\n“Guretzat kolpea litzateke Euskotren ligan ez sartzea”\n“Dezentek utzi dute taldea, eta bi neska ekarri behar izan ditugu Galiziatik, beste bi Ondarroatik, Arkoten ibilitako bat…”.\n“Iazkoa berdintzea, gutxienez: Euskotren ligan eta Kontxako ohorezko txandan sartzea. Guretzat kolpea litzateke Euskotren ligan ez sartzea”.\n“Orio eta San Juan argi samar daude, eta akatsak garesti ordainduko dira gero; Deusto, gu, Hibaika, Hondarribia… Gure akatsen zain egongo dira asko”.\n“Helburuak beteta eta talde lan on bat eginda; eta ez emaitzei dagokienez bakarrik. Ea gai garen talde indartsu bat sortzeko”.\nDonostiarra Kaiarribako presidentea\n“Hemezortzi hilabete daramatzagu, eta ikasten jarraitzea da helburua”\n“Blokeari eutsi diogu. Ez dute segituko Alacanteko bi neskak eta Tarragonako batek. Euskal Herrikoak dira denak, bi bizkaitar eta Oriok utzitako lau tartean”.\n“Hemezortzi hilabete daramatzagu proiektu honekin, eta ikasten jarraitzea da helburua”.\n“Orio eta San Juan; eta Arraun Lagunak, Hondarribia, Deusto eta galiziarren artetik, bi”.\n“Gehienek hurrengo urtean ere jarrai dezaten lortuta, eta Kontxan lan ona eginda”.\nHernani Arraun Elkarteko prestatzailea\n“Iaz Kontxan titular izan zirenen artetik bik bakarrik jarraitzen dute”\n“Azken bi urteotan 30 bat arraunlarik utzi dute taldea; iaz, Kontxan titular izan zirenen artetik bik bakarrik jarraitzen dute, eta azken unera arte ez dugu izango aukerarik multzoa osatzeko”.\n“Larri gabiltza helburuak zehazteko. Hogei bat egun-edo beharko ditugu gure mailarik txukunena emateko. Guretzat goizegi datoz kanporaketak”.\n“Aurretik dabiltza San Juan eta Orio, eta, ezustekoren bat izan badaiteke ere, iazko laurak sartuko direla uste dut: San Juan, Orio, Hibaika eta Arraun Lagunak”.\n“Gustura egongo naiz asteroko pausoak aurrera ematen baditugu. Pasatutako urtearekin, ona izango da lortzen dugun guztia”.\n“Oso negu gogorra izan da; trainerua ez genuela aterako uste zuten askok”\n“Iaztik, hamabost arraunlarik utzi dute taldea, eta erabat berria da proiektua. Arraunlari asko igo dira harrobitik, eta etxekoekin ibili gara neguan; orain iritsiko dira fitxaketaren batzuk”.\n“Euskotren ligan sartzea da helburua, nahiz eta zaila izango den. Aurten, hala ere, bi ligetan egongo da ikuskizun handia”.\n“San Juan eta Orio dira faboritoak, eta lehia handia izango da gero: Deusto, Hondarribia, Donostiarra, Arraun Lagunak, gu geu, Kaiku…”.\n“Gauza guztiak ondo ateratzearekin. Oso negu gogorra izan da; trainerua ez genuela aterako uste zuten askok. Gozatzea eta sentsazio onekin amaitzea da helburua”.\nHondarribia Arraun Elkarteko prestatzailea\n“Zazpi talde gaude Euskotren ligarako azken bi postuetarako lehian”\n“Nirea izan da aldaketarik handiena, eta sei-zazpi arraunlari fitxatu ditugu”.\n“Trainerua uretan egotea zen hasierako helburua, eta, hori lortuta, Euskotren ligan sartzea da erronka, nahiz eta badakigun oso zaila izango dela”.\n“Orio eta San Juan barruan egongo dira, ziur, eta, ondoren, zazpi talde gaude azken bi postuetarako lehian. Hibaika eta gu sartzea gustatuko litzaidake”.\n“Proiektuari jarraipena emanda; ez dadila izan urte bakarreko kontua”.\nOrio Arraun Elkarteko prestatzailea\n“Oso adi ibili beharko dugu, ezustekoak izan daitezkeelako”\n“Taldearen %75-80ri eutsi diogu, eta lauzpabost aldaketa egin ditugu. Ondo lan egin dugu neguan, eta lehiaketari ekiteko gogotsu gaude jada”.\n“Euskotren ligarako sailkatzea eta bertan finkatzea litzateke lehenengo helburua, eta, ondoren, Kontxako Banderan beste pauso bat ematea. Ea gai garen San Juanengana inguratzeko”.\n“Orain arteko emaitzak aztertuta, egia da San Juanek eta Oriok barruan behar luketela, baina oso adi ibili beharko dugu, ezustekoak izan daitezkeelako. Uste dut traineru batzuek, oraindik, ez dutela eman euren mailarik onena, eta kontuz”.\n“Onenekin parez pare lehiatzeko gai izanda, eta, tartean-tartean, banderaren bat irabazita”.\nSan Juan Arraun Elkarteko arraunlaria\n“Gure lana ondo egin izanaren sentsazioarekin amaitu nahi dugu”\n“Urtero bezala, arraunlari batzuek taldea utzi dute aurten ere, baina blokea mantentzea lortu dugu. Pare bat arraunlari berri iritsi dira taldera”.\n“Goian ibiltzea da helburua. Azken urteak aztertuta, badakigu zaila izango dela, baina aurreko postuetan ibiltzeko erronka daukagu”.\n“Gu ia sailkatuta gaudela esan daiteke, nahikoa izango dugulako bi estropadetako batean bosgarren amaitzea. Orio ere sailkatuko dela uste dut, baina ez nuke jakingo beste bi ontziren izenak ematen; Hondarribia, Deusto, galiziarrak, Arraun Lagunak…”.\n“Gure lana ondo egin izanaren sentsazioarekin bukatuz gero, gustura nengoke. Ondo lan eginda irabazten badugu, primeran; baina ondo lan eginda ere bigarren amaitzen badugu, gurea eginda edukiko genuke”.\nTolosaldea Arraun Klubeko arraunlaria\n“Gustura zerekin? Ligan maila ona emanda eta Kontxarako sailkatuta”\n“Traineru berria da gurea. Oso gazteak gara denok, harrobikoak, eta etorkizuneko taldea da gurea”.\n“Non gauden ikustea, guk geuk ere ez dakigulako. Lehen pauso sendoak eman nahiko genituzke”.\n“San Juan eta Orio barruan egongo dira, eta akats gutxien egiten duten bi ontziak sailkatuko dira gero. Hondarribia, Donostiarra, Arraun Lagunak, galiziarrak… Gertu gabiltza denok, eta, gure kasuan, presiorik, behintzat, ez daukagu. Hori daukagu alde”.\n“Ligan maila ona emanda eta Kontxarako sailkatuta. Azken hori da arraunlari guztien helburua. Zazpirentzat soilik dago lekua, baina saiatuko gara”.


China espektro osoa CBD olioa Fabrikantea eta hornitzailea | Hongbao\npurutasun handiko CBD olioa, zein garbitasun desberdinetara diluitu daiteke bezeroen beharren arabera ekoizten dugu. Purity:% 60 eta% 80 CBD gain, gure petrolio CBDV, CBN eta CBC horiek CBD ekin guztia izateak kopuru txiki bat ere badu zer zientzialari deitu Entourage efektua, ez dago zure gorputza terapeutikoari gehiago esan nahi denean, konposatu horiek guztiak CBD olioa barruan konbinatzen dira. elkarrekin lan egitea, segizio honetan estimulatzen endocannabinoidearen Sistema eraginkorrago. denean Endocan the ...\nMin.Order Kopurua: 100 Piece/Pieces, 1000 grams, 1 liters\nHornidura gaitasuna: 450 kilograms per month\nPurutasun handiko CBD olioa, zein garbitasun desberdinetara diluitu daiteke bezeroen beharren arabera ekoizten dugu.\nPurity:% 60 eta% 80\nCBD gain, gure olioa ere CBDV, CBN eta CBC kopuru txiki bat dauka\nhoriek CBD dituzten guztiak izatea da, zer zientzialari deitu Entourage efektua, ez dago zure gorputza terapeutikoari gehiago konposatu horien guztien CBD olioa barruan konbinatzen dira zentzua.\nelkarrekin lan egitea, segizio honetan estimulatzen endocannabinoidearen Sistema eraginkorrago. the endocannabinoidearen System estimulatzen denean, osasuntsua gorputz funtzioak bultzatuko dira.\nHau da, halaber, landare medikuntza osoa, konposatu horietako bakoitzak espektro guztia darabil, zure ECS, ere ahal den CB1 eta CB2 errezeptore horiek kokatzen diren arautzea (hau da, besterik gabe, zure gorputza ez dena) laguntzen aktibatzea bezala ezagutzen.\nCBD olioa CBD (eta askotan beste konposatu aktiboa) dauka garraiolari olioa batean. Ez dago CBD petrolio mota, softgel kapsulak, tinctures, eta azpian-mihia spray barne zenbaki bat daude. CBD petrolio mota batzuk ere zuzenean aplika daiteke azala, kremak eta salves bezalako produktuen forma. CBD kontzentrazioa Produktu aldatu egiten produktua.\nAurrekoa: CBD argizaria\nHurrengoa: Goi-garbitasun CBD olioa\nKalamu Oil Full Spectrum\nGoi-garbitasun CBD olioa\nDesberdinak garbitasun CBD olioa


'Patria'ren azken grabazioetako argazkiak - Soraluze - Plaentxia.eus\n'Patria'ren azken grabazioetako argazkiak\nUbane Madera 2019-04-10 16:27\nAste honetan are ikusmira handiagoa eragin dute Patria telesailaren grabazioek. Herritar asko jakinean zegoen atentatua grabatzea tokatzen zela, eta atzo, martitzena, etengabe izan zituzten ikusleak zubian gora eta behera. Euria zela eragiten duten ikusteak ere erakarri du beste askoren arreta. “Ikusgarria da”, horixe entzuten da batik bat ikusleen artean.\nJose Ramon Soroiz, Nagore Aranburu, Elena Irureta, Jon Olivares… moduko aktoreak bertatik bertara eta gertutik ikusteko aukeraz gain, soraluzetar askok aprobetxatu du ikusteko zela grabatzen den tiroketa edo simulaziozko euria telebistarako.\nGarabiak, fokuak, kamerak, klaketak, mikrofono erraldoiak… eskuetan, eten barik dihardute telesailekoek herriaren erdi-erdian Patria grabatzen. “Ikusgarria da”, diote ikusle gehienek. Batzun batzuk, behin baino gehiagotan joan dira grabazioak ikustera.\nBeste batzuk, berriz, ez daude horren gustura, nahi moduan ezin direlako ibili herrian. Eta atzo, esaterako, banatzaile zein inguruko tabernari bat zein beste kexu zen, grabazioak izaten ari diren eraginarengatik.


Irekia Eusko Jaurlaritza - Gobierno Vasco :: EHAA xedapena 201803706\nAldizkariaren data: 2018-07-17 Aldizkari honetan argitaratua: 2018137\nIRAGARKIA, zeinaren bidez jakinarazten baitira Segurtasuna Koordinatzeko zuzendariak hainbat espediente irekitzeko eman dituen ebazpenak, lege hauetan ezarritakoa haustearekin lotuta: Herritarren Segurtasunaren Babesari buruzko martxoaren 30eko 4/2015 Lege Organikoa (LO 4/15) eta Segurtasun Pribatuari buruzko apirilaren 4ko 5/2014 Legea Organikoa (SPL).\nGaiak: ARAU-HAUSTEAK; ERABAKI ADMINISTRATIBOAK; ESPEDIENTE ZIGORTZAILEA; HERRITARREN SEGURTASUNA\nHurrenkenaren zenbakia: 201803706\n1.– Interesdunek 15 egun balioduneko epea dute, ebazpen-proposamen hau argitaratzen den egunaren biharamunetik hasita, espedientea Segurtasuna Koordinatzeko Zuzendaritzan (Larrauri Mendotxe bidea 18, Erandio, Bizkaia) aztertzeko eta beren defentsarako egokitzat jotzen dituzten alegazio, agiri eta informazio oro aurkezteko eta, hala baderitze, prozeduran zehar erabili asmo dituzten frogak proposatzeko.\nErandio, 2018ko uztailaren 9a.


ARROAKO BERRIKUNTZAK! | Fleming Herri eskola\nArroan 2021-22 ikasturtea berrikuntza batzuekin hasi dugu!\nBatetik sarreran aterpea jarri da, euria egiten duenean espazio gehiago izan dezagun eskolara sartu eta ateratzen garenean.\nBestetik, eskolako komunitateak AUZOLANAren bitartez egindako Arroako gune naturala txukundu dugu: area berritu, baratza egokitu eta oreka jolas berriak jarri dira!\nNextEUSKAL ESKOLA PUBLIKOAZ HARRO!


Aizu! AEKren aldizkaria - Kaleko erabilera apur bat murriztu da ezagutza handiena dagoen herrietan\nEuskararen kale erabilera neurtu dute UEMA Udalerri Euskaldunen Mankomunitateko 87 herritan eta Tolosaldeko 6tan. Hots, herri oso euskaldunetan, arnasgunetzat jotzen direnetan. UEMAk berak eta Soziolinguistika Klusterrak 2021ean egindako neurketaren arabera, bost herritarretatik hiru euskaraz aritzen dira: % 61,1. 2017an ere egin zen behaketa, eta oraingo emaitzak ordukoen ia berdinak dira. Nolanahi ere, kontuan hartu behar da 2017ko eta 2021eko neurketak alderatzeko 74 herritako datuak erabili direla. Argazki orokorra oso antzekoa izanik ere, aldaketa batzuk antzeman dituzte. Adibidez, herritarren artean euskaldunak % 80 baino gehiago diren herrietan kale erabilera gutxiagotu egin dela. Beste datu ugari ere jaso ditu neurketak; besteak beste, emakumezkoek gizonezkoek baino gehiago egiten dutela euskaraz. Neurketaren datu eta xehetasun guztiak uema.eus webgunean ikus daitezke.


Eskaera Prozesua Itxita.\nBC3 International Spring University iniziatiba\nEuskal Herriko Unibertsitateak (UPV/EHU) eta BC3 ikerketa-zentroak sustaturiko programa honen helburua klima-aldaketari buruzko ezagueretan laguntzea da,esparruan oso ezagunak diren akademikoek eskainitako hainbat hitzaldiren bitartez.Klimagune Workshop Zientziaren eta Teknologiaren Euskal Sareko eragile guztiei irekia dagoen klima-aldaketari buruz hitz egiteko eztabaida-leku informal bat da. Ekimen horren helburua zientzia-aurrerapenei buruzko ezaguerak, proiektuak eta garapenak partekatzea da, betiere arlo horretako ikerketa-taldeen, erakundeen eta elkarteen arteko lankidetzarako sinergien eta esparruen sorrera gailenduz.\nUdako eskolaren helburu nagusia klima-aldaketaren esparruko joeren ikuspegi eguneratua eskaintzea da. Zientziaren arloko gai garrantzitsuenak diziplina anitzeko ikuspuntutik lantzeko moduan dago diseinatua eskola, betiere klima-aldaketaren joera nagusien arabera, ikuspegi integratua ahalbidetuz eta arazoa behar bezala ulertuz. Urteak igaro ahala, eskola klima-aldaketaren irakaskuntzari buruzko bere ikuspegia garatzen joan daiteke.\nKlimagune Workshop Zientziaren eta Teknologiaren Euskal Sareko eragile guztiei irekia dagoen klima-aldaketari buruz hitz egiteko eztabaida-leku informal bat da. Ekimen horren helburua zientzia-aurrerapenei buruzko ezaguerak, proiektuak eta garapenak partekatzea da, betiere arlo horretako ikerketa-taldeen, erakundeen eta elkarteen arteko lankidetzarako sinergien eta esparruen sorrera gailenduz.\nEusko Jaurlaritzaren Hezkuntza Saila, Ikerbasque eta BC3 elkarrekin lan egiten aritu dira Training Caravan (Ikertzaileak Gelan) izeneko ekimena abian jarri ahal izateko; haren helburu nagusia Euskal Autonomia Erkidegoko ikasleen artean ikerkuntzarekiko zaletasuna reagotzea eta klima-aldaketaren esparruko ikerkuntzaren berri ematea da.\nInfo.bc3research.org blog honen bitartez, BC3k sortutako berri eta ekitaldi guztiak eskuragarri eta sare sozialetan partekatzeko prest izango dituzu. BC3k sortuko dituen berrien artean ikerketari dagozkionak izango dira (zientzia publikazioak autoreen ekarpenak jaso ditzazketenak,BC3k parte hartzen duen ikerketa proiektuen gaineko berriak eta BC3-ren ikerketak lortutako inpaktua, alegia erabakiak hartzen dituztenei zuzendutako informazio eta formakuntza ekimenak, emaitza zientifikoak zabaltzeko antolatutako sareak, giza eragileei zuzentutako ekimenak). Bestalde esta zientzia trans- disziplinareitate-aren trantzizio bidean, Gizartearekin etan Gizartearengana zuzendutako zientzia ekimenen gaineko berriak atal propio bat izango du blog honetan (Polika, enterpresa eta giza eragileekin konektatzeko gauzatutako zubiak, antolatutako topaketak, difuzio ekimenak jasoko dutelarik) azken finean gizartea eta bere eragileekin BC3k sustatzen dihardun hartu-emanen berri emango duena.\nBC3-k antolatutako ekimen eta BC3ko ikerlariak parte hartzen duten ekitaldi guztien berri blog-ean partekatuko ditugu, bai eta BC3 eta Klima Aldaketa buruzko berriak. RSS bitartez segitu ahal dituzu eta nahi izan ezkero gure BC3ko ekimenen email zerrendan zure izena eman.\n"BC3-k diziplina anitzetako ikertzaileei, diziplina arteko ezagutza elkarrekin eraikitzeko aukera eskeintzen die. Klima aldaketari aurre egiteko eta jasangarritasuna sustatzeko, gizarteari erabakiak hartzeko zientzian-oinarritutako informazioa eskeintzea duelarik helburu.”\n(BC3- ko Zuzendari Zientifikoa)\nIkerketa-lerro hau klima-ikerketaren gai honetaz arduratzen da: klima-aldaketaren eragile nagusiak diren berotegi-efektuko gasak (BEG) gutxitzea. Gas horien iturburu nagusietako bat energiaren ekoizpena eta kontsumoa dira. Ahalegin handia egiten ari da energiarekin lotutako isuriak nola gutxitu ahal diren ulertzeko, jendearen ongizate ekonomiko eta soziala kaltetu gabe.\nKlima eta Natur Ingurunea\nKlima-aldaketak inpaktu konplexuak ditu giza ongizatean. Funtsezko bidezidor bat natur kapitalean dituen efektuen bitartekoa da (natura-baliabideak eta ekosistemak). BC3k klima-aldaketaren eta ingurumenaren arteko eragina zientifikoki aztertzeko interesa du. Interakzio horrek, azken batean, giza ongizateari eragiten dio. Gure zeharreko ikerketa-lerroetako bat "klima eta natur ingurunea" (KNI) da.\nOsasuna eta Klima\nKlima-aldaketa, ingurumeneko eta garapeneko arazoak sortzeaz gainera, mehatxu handia da gizakien osasunerako, eta, iritzi publikoarentzat, haren inpaktuak kezka larria sortzen du. BC3k egiten duen osasun-ebaluazioa mehatxu horietaz arduratzen da, eta orobat analizatzen du gizarte, ekonomia eta jokabidezko hainbat faktoreek nola erasaten dieten jendearen, komunitateen eta gizarte-sistemen urrakortasunari.\n"Eskualde, nazio eta nazioarteko klima-politika" ikerketa-lerroak kasu egiten dio klima-ikerkuntzaren politika-aldeari. Politika sendo bat, jakina, beste ikerketa-lerroetan egindako lanaren emaitzetan oinarritzen da (energia, natura-baliabideak eta ekosistema-zerbitzuak, eta osasuna), baina ikerketa-lerro gehiago ere barne hartzen ditu.


Freud, PasióN Secret Aeunate\nAnna Maria Giannattasio In Holland\nby ★ Anna-Maria Mant...\nVenn Diagram Personal Identity\nFernando Antolín, ORIENTATZAILEA\nPsikologia jakintagairako lana.\nFREUD, PASIÓN SECRETA Eunate Angulo 2.\nFITXA TEKNIKOA

John Huston pelikularen egilea

1962 an egin zen

Gidoia: Charles Kaufman, Wolfgang Reinhardt, Jean Paul Sartre

Argazkilaria: Douglas Slocombe.

139 minutu irauten du

Aktoreak: Montgomery Clift (Sigmund Freud), Susannah York (Cecily Koertner), Larry Parks (Dr. Joseph Breuer), Susan Kohner (Martha Freud), Fernand Ledoux (Dr. Charcot), John Huston

Musika: Jerry Goldsmith.

\nSINOPSIA

Freud en bizitza kontatzen du (1856tik-1939ra).

Vienan gertatzen da historioa eta kontatzen du Freud-en deskubrimentuak psikoanalisian: inkonszientea,ametsen interpretazioa, edipo eta elektra konplexuak,haurren sexualitatea, lapsusak, eginiko akatsak, transferentzia eta kontratransferencia…

Pelikula hasten da histeria kasuak aztertzen. Garai hartako psikiatrak eta psikologoak, mezpretzatzen zituzten histeria zuten gaixoak, zeren esaten zuten ez zitzaiela benetan ezer gertatzen. Honen sendakuntza bilatzen Freud, Charkot bizitatzen du eta honek psinopsia irakasten dio, honen bidez zaiatzen da bere pazienteak laguntzen eta euren beldurrak azaleratzen.

Vienatik bueltatzean, Josef Breuer psikiatrarekin aliatzen da, honen pazienteekin ikasitako metodo berria aplikatuz. Cecily-ren kasu aztertzen du sakonki, eta lagundu egingo dio bere barne arazoak konpontzen.

\nSigmund Freud

baten barruan jaio zen. Vienako Unibertsitatean ikasi zuen, hipnosia landu zuen baina historiara pasatu da “Psikoanalisiaren aita" moduan, arlo honetan egindako lan itzela dela eta. Inkontzientea ikertu zuen bereziki, ametsen mundua eta buru-gaixotasunek sexualitatearekin dituzten loturak. Erlijioek patologia psikiatrikoarekin dauzkaten zerikusiak ere aztertu zituen.

Nazien jazarpenagatik, 1938an ihes egin behar zuen Frantziara, eta hortik Ingalaterrara. 1939ko irailaren 23an hil zenlondrezen, minbizi, prozesu baten ondorioz.

\nPsikoanalisia

Psikoanalisia Sigmund Freuden lanetan oinarritutako psikologia teoriak eta metodoak dira. Psikoterapia metodo izanik, psikoanalisiak pazientearen adimen-prozesuko osagai inkontzienteen arteko harremanak bilatzen ditu

\nHIZTEGIA:

Inkonzientea: Kontzientziatik at dauden fenomeno psikikoen multzoa eta horri dagokiona; psikoanalisian, Freuden arabera , lehen topikako instantzia prekontziente eta kontziente arekin batera, berariaz kontziente bilaka ez daitekeen oro biltzen duena.

Histeria: Nortasunaren egoera neurotikoa, irudikapen eta sentimendu inkontziente batzuk gorputzeko sintometan isladatzean datzana. Sintomen artean hauek aipa daitezke: tikak, uzkurdurak, konbultsioak, sentimen -asaldurak, goragalea, amnesia , jatorri fisikorik gabeko min handia eta sonanbulismoa. Ez du jatorri fisiko edo organiko ezagunik.

Lapsus-linguae:

Edipo Konplexua:

Huts egindako ekintzak:

\nKonklusioa eta iritsia

Freud ez zuten zineztu bere teoria batzuk ematean, adb. Haurren sexualitatean eta nire ustez ez da gezurra.

Pelikula ez zait asko gustatu, ta gauza batzuk ez ditut ulertu, adb. Edipo eta elektra konplexuak zer diren

\nWEBGRAFIA:

http://www1.euskadi.net/harluxet/indice_e.htm

www.wikipedia.com

www.google.es

\nMuseum of Life and Science Membership Model\nPresentation Belonging To A Community


RICK ETA MORTY 5. DENBORALDIA EZ DA ATZERATUKO PANDEMIA IZAN ARREN, TALDEAK BLOKEOAN ZEHAR LAN EGIN ZUEN AISIALDIA - ARTEA ETA KULTURA\nNagusia Artea Eta Kultura Rick eta Morty 5. denboraldia ez da atzeratuko pandemia izan arren, taldeak blokeoan lan egin zuen\nRick eta Morty 5. denboraldia ez da atzeratuko pandemia izan arren, taldeak blokeoan lan egin zuen\nEskerrik asko Dan Harmoni Rick eta Mortyren 5. denboraldia itxaroten ari diren zaleei informazio pozgarria agerian uzteagatik. Irudi kreditua: Facebook / Rick eta Morty\nIsRick eta Morty 5. denboraldia martxan? Gogorarazten dizugu Rick eta Morty-ren aireratzea baino lehen 4. denboraldian, Dan Harmon sortzaileetako batek iazko martxoan agerian utzi zuen bosgarren edizioan ari zela.\nTaldea lehenago hasi zela uste dugu Rick eta Morty-rentzat 5. denboraldia 4. denboraldia 2019ko azaroan estreinatu baino askoz lehenago. Hala ere, bosgarren denboraldiaren garapenak eragin handia izan du Covid-19 pandemia etengabea dela eta.\nRick eta Morty 5. denboraldiak gutxienez 1,5 eta 2 urte iraungo duela espero da 4. denboraldiak bi denboraldien arteko denbora tarteetan oinarrituta amaitu zuenetik. Hala ere, badirudi zaleek aurreko denboraldietan baino denbora gehiago itxaron behar dutela coronavirus pandemia dela eta. Txinako Wuhan-ek sortutako koronabirusak eta bere pandemia globalaren transmutazioak entretenimendu industria osoa apurtu zuten galera ekonomiko ukaezinarekin.\nEskerrik asko Dan Harmoni Rick eta Mortyren zain dauden zaleentzako informazio pozgarria agerian uzteagatik 5. denboraldia Harmon-en arabera, ekoizleak Rick eta Morty-n ari ziren lanean 5. denboraldia blokeatze aldian.\nmadarikatua netflix 2. denboraldia\n'Dagoeneko amaitu genuen laugarren denboraldia, eta idazleak bost denboraldiko lanean ari dira bi orduko bloketan Zoom bidez. Zoom idazleen gelan gauza asko daude hobeak, eta okerrago dauden gauzekin orekatzen dira ', esan zion Harmonek The Wrap-i.\nKoronabirusaren pandemia egoera gorabehera, zaleek ez dute denboraldi arteko hutsune luzeei aurre egingo. Horrela, zaleek Rick eta Morty espero ditzakete 5. denboraldia hilabete pare batean bi urte eta erdian egin beharrean, hutsune luzeena dela uste da.\nHarmonek eta Justin Roilandek EWri esan zioten jadanik planak zituztela (Rick eta Morty denboraldiko 5. atalak) azkarrago lortzeko. 'Uste dut oker egoteko beldurrik gabe esatea segurua dela hiru eta laugarren denboraldien arteko tartea luzea eta azkena izan dela, barregarria dela. Ez dakit zein abiadura egin dezakegun, baina badakit ez dela sekula luzea izango ', gehitu du Harmonek.\noutlanderrean jamie jokatzen duena\nMomentuz ez dugu Rick eta Morty-ren argumentuen xehetasunik 5. denboraldia. Hala ere, dimentsioen arteko kableak bosgarren denboraldian itzulera egingo zuela jakinarazi zen, eta Evil Morty-ren galdera ere kontuan hartu behar da.\nRick eta Morty 5. denboraldiak ez du kaleratze data ofizialik. Egon adi Top News-i animaziozko telesailen azken eguneratzeak jasotzeko.\nHezkuntza Politika Nekazaritza-Basogintza Hirigintza Kirolak Garbitu Soziala / Generoa Beste Batzuk Finantzak Energia Eta Erauzketak\ndrakula telesaila netflix\nthe northman filma\nsteve harvey super bowl komertziala\nbira handiaren denboraldi berria\nnoiz aterako da musu-kabina 3


Agerra mendi taldeak eta Manttalek Gavarnie eta Taillonera irteera eginen dute uztailaren 13an - Bortziriak - 2019-07-13 - Erran.eus\nAgerra mendi taldeak eta Manttalek Gavarnie eta Taillonera irteera eginen dute uztailaren 13an\nTtipi-Ttapa 2019-07-03 06:30\nTaillonerako bidean, 2017an egindako ateraldian.\nBi urtero bezala, Taillonen hildako Loro Pikabea, Xabier Zubieta eta Xabier Saralegi gogoratzeko mendi ateraldia prestatu dute\nBi urtero bezala, Agerra Mendi Taldeak eta Manttalek mendi irteera bat antolatu dute Gavarnie-Bujaruelo eta Taillonera, Pirinioetan. Txango hau uztailaren 13an eginen da eta nahi duten guztiek parte hartzen ahal dute.\nAgerra Mendi Taldeak eta Manttalek bi mailako bi irteera prestatu dituzte. Bietatik eramangarriena Gavarnie herritik aterako da Bujarueloko lepora igotzeko, lau ordu inguruko ibilbidea eta 600 metroko desnibelarekin.\nBertze aukera, gogorragoa, Tentesko lepotik aterako da, Bujaruelotik pasa eta Sarradetseko aterpetxera joateko. Bertatik Errolanen Arraila edo Bretxa igoko dute eta hortik Taillonera. Itzulera bide beretik izanen dute eta sei ordu inguruko iraupena eta 1.200 metroko desnibela eginen dutela kalkulatu dute. Ondotik, bi martxetako partaideak Bujaruelon elkartuko dira, Taillonen zendutako Loro Pikabea, Xabier Zubieta eta Xabier Saralegi mendizaleen omenezko oroitarrian. Omenaldiaren ondotik, Gavarnie herriaren ondoan bazkaria eginen dute.\nTxangoa larunbatean 05:30ean aterako da Iamoteneko aparkalekutik eta 21:00-22:00etarako iritsiko da berriz Berara bueltan. Prezioa 15 eurokoa da (autobusa, bidaia eta bazkaria barne).\nIzen-emateak mugatuak dira eta Agerrako Pikabea Harategian eta Altzateko Agara Prentsan eginen dira. Izena emateko orduan izena, abizena, telefono zenbakia eta posta elektronikoa eman beharko dira.


Berrio - Otxoa Ikastetxea - Historia\nHemen zaude: Inicio Ikastetxea Historia\nHormak arin batean karez zuritu, oiloengandik aldentzeko eta alanbrada mehe bateri esker 1903ko urriaren 15ean hasi ziren eskolak ematen.\nEgun hartako lehen ikasleak Andresa anderearen seme-alabak izan ziren, 5 eta 7 urteko haurrak; hilaren 25ean 6 izatera heldu ziren, eta abenduan, dagoeneko 16; ikasturtea uztailean amaitu zenean, ostera, 59 ikasle ziren. Berrio-Otxoa ikastetxeari Azkuek ezarri zion izen hori, 1906an Dohatsu izendatua izango zenaren eta gaur egun Santua dugun Balendin Berrio-Otxoaren omenez.\nHorrela, 1927ko uztailaren 14an sinatu zen eskuraketa kontratua; etxaldearen eta eta salerosketaren gastuak batuta 103.000 pezeta izan ziren. Bakezko eta askatasun osozko aro berri bati eman zitzaion hasiera, 1931-1936. urteetan bizitako urduritasun politiko eta sozialak barne.\n1936. urtea baino lehenagotik, ikastetxeko beste ikasleek bezala, goi mailakoek lehen hezkuntzako programa jarraitzen zuten; batetik, urte batzutan, eurak deitzen zuten “merkataritza askea”: mekanografia, kontabilitatea, matematikak irakatsiz, ikasle talde bat prestatu zuten Merkataritza Eskolako azterketetarako. Bestetik, ikastetxean oinarrizko batxilerra irakastea onartu zenean beharrezkoa izan zen zenbait gela egiteko lonja bat Resureccion Mª de Azkue kalean alokatzea.\n1970. urtean, Marcelino Menéndez eta Pelayo kaleko 25. zenbakian pabilioi berria ireki zenean, azken ordua heldu zitzaion 67 urtetan hainbat ikasle eta irakasleri aterpea eman zien 1903ko Berrio-Otxoa ikastetxeari. Azkenik, 1973.an, saldu egin ziren lokalak etxe multzo bat eraikitzeko.\n1970.an hasi ziren, antzinako burdin meatze batean, Berrio-Otxoa ikastetxe berriko klaseak Eskolaurre, batxilergoa eta UBI ikasmailatan, guztira, 63 gela eta 69 irakasle (euren artean 14 Anaia) zituela. Gaur egun, 1903tik pila bat urte igaro ondoren, guztiz ezberdina da egoera…


Prison de Mauzac. Bernardo Atxaga\nYou are here: Home » Blog » Prison de Mauzac\n2016-01-12 ¦ Bernardo Atxaga\nArtoa, haren zuztar altuak, haren hosto zabalak... eta zein atsegina zen soroetan barneratzea, zein suspergarria haietan bizpahiru orduz ezkutatzea dei-oihuei jaramonik egin gabe! Gero azkenean hurbiltzen zen BG, zeinek hasieratik jakiten baitzuen non geunden, eta esaten zigun ateratzeko lehenbailehen, iluntzen ari zuela eta iristear zegoela Basahuntza, piztia ikaragarria, gauez ume-harrapaketan ibiltzen zena.\nBasahuntza! Basahuntza! - egiten zuen oihu bat-batean BGk artasoroaren ertzetik, kolpetik aurrean azaldu izan balitzaio bezala.\nUmetako gordeketa kontu haiek ekartzen zizkidan gogora Périgueux hiritik Mauzac kartzelara zihoan bigarren mailako errepideak, ehunen bat kilometro, artasoroak alde batean eta bestean. Udara zen, 2013koa. Artoa ez ezik, berdetuta zeuden sagarrondoak eta hurritzak ere, loretan herrixka bazterretako gereziondoak. Belaze batean ahuntzak ikusi nituen, hamar buru inguruko taldea, hiru antxume tartean, txuri-txuriak, les chevreaux.\nAndré eta biok bagenekien kartzela batera gindoazela, hilabete batzuk lehenago jasotako gutunak zehatz adierazten baitzuen Étranges lectures delako irakurketa-programaren puntu hori – “deux rencontres sont programmées avec les détenus de deux des établissements carcéraux de Dordogne, Neuvic-sur l’Isle et Mauzac”–, eta sinatua baikenuen formulario bat baimena lortu alde; baina paisaiaren mintzoa ozena zen, eta arindu egiten zigun eginkizunak eragindako kezka xorra.\nBidearen erdia-edo egina geneukanean, txofer zihoan irakasle erretiratuak, Jean Luc-ek, galdera egin zigun:\nBadakizue zer kartzela mota den Mauzac? Esan dizuete?\nThierry, testuak irakurriko zituen aktorea, jakitun zen. André eta biok, ez.\nFrantziako gaizkile sexualen kartzela nagusia zela jakinarazi zigun Jean Lucek. Azken-portu, gainera, kondenatuek bertan finitzen baitzuten beren kastigua. Handik, kalera. Baina askotan “gero arte” bat baizik ez zen izaten. Gaizkile sexual gehienentzat ezinezkoa zen beren joera naturala gainditzea. Ez zioten inori minik egin nahi; baina libre gelditu eta hilabete batzuetara berriro ekiten zioten umeak edota neskatoak zelatatzeari, gauez: “Zer egiten duzu hor artasoroan gordeta? Nahi al duzu karamelutxo bat?”. “Nor zara zu?”. “Ni? Basahuntza!”.\nMauzac lurralde zelai batean dago, à la campagne périgourdine. Eraikina zabarragoa eta irregularragoa balitz, ez balu angeluetan guardia-dorrerik, nekazari-enpresa baten kokagunea emango luke, zeren sailak eta soroak baitauzka inguruan, etxaldeak, arboladiak. Jean Lucek esan zigun preso batzuk egunero ateratzen zirela haietan lan egitera edota ofizio bat ikastera.\nKartzelaren albo bateko aparkamendura jo genuen. Atera ginen autotik: sailak eta soroak hutsik zeuden, eta halaxe etxalde atariak eta arboladiak ere. Arimarik ez. Mugimendurik ez. Arratsaldeko laurak ziren, eguzkiak itsutu egiten zuen gorantz begiratuz gero; baina ilunabarraren hustasuna sumatzen zen inguru guztian. Hustasunean, nagusi, kartzelako murrua. Murruan, izkina batean, ate bat, ez oso handia.\nPresoen ordutegia desberdina zela esan zigun Jean Lucek. Azkar biltzen ziren, edo biltzen zituzten. Arratsaldeko seietan izaten zuten afaria.\nMarie azaldu zen, gizarte-laguntzailea, eta Jean Luc eta biak dokumentazioa errepasatzen aritu ziren bizpahiru minutuz. Argal-argala gorputzez, haurdun zegoen, zazpi edo zortzi hilabeteko. Ematen zuen meloi bat zeukala soinekoaren azpian puntaka jarria.\nJabier Muguruzari behin irratian entzundakoa etorri zitzaidan burura: “likido amniotikoan bizi den umeari musika ederra aditzea komeni bazaio, pediatrek dioten bezala, nik Keith Jarrett-en Kölneko Kontzertua aholkatuko nieke emakume haurdunei”. Eta Marieren meloi puntadunak, zer? Piano doinuen ordez kartzelako ateen hots metalikoak edota bozgorailuetako marrantak entzungo zituen hark sarri.\nEman ziguten sarrera, eta dokumentazioa entregatu genuen lehen kontrolean. Oso gizon sendoak ziren poliziak, denak ere 1,90 ingurukoak, bizkar-zabalak. Batzuk atearen ondoan zeuden; besteak kabina batean, monitoreekin. Haietako baten pantailan, zuri-beltzean, palmondo baten irudia antzeman nuen.\nAurrenekoa izan nintzen metal detektorea zeharkatzen. Jarraian, Jean Luc eta André. Hurrena, Thierry, aktorea, eta hoska hasi zen orduan makina. Haren txistuak mina egiten zuen belarrietan.\nMarieri begiratu nion. Ez zuen inolako keinurik egin, ezta eskurik jarri ere, babes modura, sabel gainean. Auskalo, agian pediatrak esana izango zion likido amniotikoak baretu egiten zituela soinu guztiak, eta baita eraldatu ere, kirrinkarik desatseginena ozeanoko balea baten deiaren pareko bihurtuz… Baina ez, seguru ezetz. Nolanahi den, Marieri ez zion ardura izan txistuak. Irribarrez jarraitu zuen miaketaren eszena: hanka eta beso zabalik Thierry, haren gorputzaren atalei ukituka polizia handi haietako bat.\nBeste ate bat, eta kartzelaren patiora atera ginen. Parkea zirudien. Hantxe zegoen, haren hondarrean, ehun bat metrora, monitorean ikusitako palmondoa.\nJean Lucek azaldu zigun Mauzac une prison modèle zela, eta, patioak parke itxura bezala, zeldek etxe-gela arruntena zeukatela.\nFrantziako kartzelarik modernoenetakoa da hau. Arindu egin nahi zaie sufrimendua presoei, ahal den neurrian. Gehienek urte asko daramatzate preso.\nPatioan, parkean, gizonezkoak zeuden, multzoka eserita gehienak, zigarro-erretzen asko eta asko. Multzorik handiena petankan jokatzen ari zirenena eta haiei begira zeudenena zen. Guztira, patio osoan, berrehunen bat preso kalkulatu nituen. Palmondoaren oinean ez zegoen inor.\nMarie jarri zen gure ilaran buru. Pauso gutxi batzuk eman, eskailera estu bat igo, eta hantxe geunden, liburutegian, berrogei metro karratu izango ez zituen gelan. Oso liburu gutxi zeuden apaletan, gehienak handikoteak. Mahaien ordez, pupitreak. Ez zen justu liburutegia, eskola baizik.\nBederatzi presok osatzen zuten entzuleria, hirurogeiren bat urte izango zituzten zortzik eta hogeita bost urte inguruko gazte batek. Txandal arinak zeramatzaten denek, grisak edo beltzak.\nMariek liburutegiaren ardura zeukan presoa aurkeztu zidan. Gizon egokia zen, ikusi berriak genituen poliziak bezain garaia, ile zuri ondulatukoa. Oso mugimendu solteak zituen, eta ardura gabe –avec nonchalance– esertzen zen hizlariontzako jarria zegoen mahaian. Txandalaren galtzak gerrian ondo estutu gabe zeuzkan, eta agerian gelditzen zitzaizkion batzuetan ipurmasail txuri-txuriak eta tanga gorria.\nIpurmasail txuri-txuriak; baina haien zuritasuna ez zen Périgueuxetik gentozela errepide alboan ikusitako antxumeena. Pintore batek esan zidan behin: “mila zuri mota daude, denik eta kolorerik zailena eta zehatzezinena da”.\nMariek ekitaldiaren berri eman zien presoei. Thierry Lefever aktoreak testuak irakurriko zituen; André Gabastou, itzulpengintzaz arituko zen; nik, berriz, idazlearen lan egiteko modua azalduko nien, eta, azkenean, ondo iruditzen bazitzaien, poema bat errezitatuko nuen euskaraz.\n– Sekula entzun al duzue euskal hizkuntza? – galdetu zien.\nTabako erretzaileen aurpegi mehartua zeukan preso batek baietz esan zuen, Baionan bizi izandakoa zela. Beste batek, burusoila, aurpegi-borobila, guri-guria gerriz gora hala nola egon ohi diren oso argal izandakoak gizentzean, pozik entzungo zuela esan zuen niri zuzen begira, bai hizkuntza eta bai poema, eta ea poema frantsesez ere errezitatuko genuen, berari poesia asko gustatzen zitzaiola eta. Preso bibliotekariak ozenki hartu zuen hitza, entzule guztiek aditzeko moduan: euskara ez zela latin hizkuntza, eta haren jatorriari buruzko azalpenak entzun nahi zituela saioa bukatu baino lehen. Gainerako presoek estatuak ziruditen beren pupitreetan. Mutil gazteak, izkina batean eserita, lotsatua zirudien. Eskua eskuaren gainean, kiribildu egiten zituen aldika, haietan krema hidratatzaile bat igurzten ari balitz bezala.\nThierry aktore trebatua zen. Programaren bio laburrean zioenez, ikuskizun bat zeukan Kerouac-en testuekin, eta asko ibiltzen zen Frantzia guztian. Zutitu eta Le fils de l?accordéoniste liburuko hasiera irakurtzen hasi zen:\n“C'était le premier jour d'école à Obaba. La nouvelle maîtresse passait de pupitre en pupitre, la liste des élèves à la main. Et toi? Comment t'appelles-tu?…”\nOzen irakurtzen zuen, ziurtasun handiz. Estatuak bezalako preso batzuek betaurreko kristal-ilunak zeramatzaten, eta begiak haien atzean gordeta jarraitzen zioten Thierryren jardunari, besoak gurutzatuta. Bibliotekariak eta aurpegi borobilekoak, lehen ilaran jarrita, arreta handiz. Gazteak, lurrari begira eta eskuak kiribilduz. Jean Lucek, zutik, atzeko paretan apoiatuta. Mariek ere zutik. Bere haurrak –“meloiak”, pentsatu nuen nik une hartan ere–, likido amniotikoaren baketik.\nGuztira, atal batetik bestera pasatuz, hogeita hamarren bat orrialde irakurri zituen Thierryk, ia ordubete. Luze egin zitzaidan. Presoek txalo egin zioten bukatu zuenean, estatuek ere bai. Aurpegi borobilekoak irakurketaren azken atala komentatu zuen, Mort de Lubis. Oso hunkigarria egin zitzaiola esan zuen.\nAndré eta biok hartu genuen Thierryren tokia. Desenkusatu nire frantses traketsagatik, eta, batez ere, euskal gizarteak XX. mendean izandako aldaketaz aritu nintzen. Andrék, berriz, itzulpenaren historiaz jardun zuen, eta, ikusia baikenuen Essais-en lehen edizio bat Périgueuxeko liburutegian, Michel de Montaigneren kasua hartu zuen adibide.\nGalderen txanda heldu zenean preso bibliotekariak euskararen jatorriaz galdetu zidan, agindu bezala; aurpegi borobilekoak, berriro ere, Lubisen heriotza izan zuen gai.\nLuze gabe, denbora gutxi geneukala jakinarazi zigun Mariek. Seietara zihoan. Poemaren unea zen. “Hitzen heriotza eta bizitza” irakurri nuen euskaraz, eta Thierryk segidan frantsesez. Txalo egin zuten bederatzi presoek.\nGalleta industrialen pakete batzuk eta nescafé termo pare bat geneuzkan zain bazterreko mahai batean, eta bi preso –bi estatua betaurrekodun– haiek zerbitzatzen hasi ziren.\nAurpegi borobilekoa hurbildu zitzaidan. Begi motelak zeuzkan, begirada ahula. Eskua luzatu zidan, eta bostekoa eman genion elkarri. Nire frantsesa ona zela esan zidan, ez izateko horrekin kezkarik. Nik ez nekien zertaz jardun.\nZer moduz hemen? -galdetu nion azkenean-. Oso kartzela ona dela esan didate, une prison modèle. Sarreran patioa ikusi dut. Oso parke polita palmondoarekin. Eta futbol zelai bat ere ba omen daukazue.\nHitz tontoak, noski. Aurpegi borobilekoak hasperen egin zuen.\nBai, konparazioan ona da. Baina gogorra da, askatasun eza gogorra da. C?est dure, la manque de liberte c?est dure.\nBegiak itxita egon zen hiruzpalau segundoz.\nBarkatu. Zenbat urte daramatzazu kartzelan? —galdetu nion.\nDix-huit —esan zidan—. Hamazortzi.\nBGk Basahuntz ume-harrapariarekin mehatxatzen gintuenean, nik neuk idi tamainako ahuntz bat imajinatzen nuen, kokotseko bizarra zintzilik. Mais non.\nBibliotekaria altxatu egin zen bere pupitretik, eta oraingoan ere agerian gelditu zitzaizkion ipurmasail txuri-txuriak eta tanga gorria.\nEuskarak ba al du loturarik iberoen hizkuntzarekin?— galdetu zuen hurbilduz. Ordurako André ere alboan genuen, eta berak ekin zion erantzunari. Autrement aldizkariak Euskal Herriaz argitaratutako monografikoa zuzendu zuenetik, ni baino jantziago zegoen gai horretan.\nPreso gazteak eserita jarraitzen zuen, ezer hartu gabe. Eskuak geldirik zeuzkan orain, baina oin bat etengabe mugitzen zuen. Hizketan hasi nintzen berarekin. Zenbat urteko zigorra zeukan galdetu nion.\nPas beaucoup, six ans—erantzun zidan—. Ez asko. Sei urte.\nBarreiduri makal batek hartu zion aurpegia.\nGainera, egunero ateratzen naiz sorora edo basora. Lan egiten dut —gehitu zuen.\nZer ondo! —esan nion. Pentsatzen nuena.\nTxirrinak jo zuen. Afaltzeko ordua zen. Elkar agurtu genuen.\nPatioan mugimendua zegoen. Petanka jokalariak kutxa batean gordetzen ari ziren bolak. Preso gehienak, ehundik gora, barrakoietara zihoazen ilara ez oso lerrotuan. Lehen atea ireki zain geundela, zaborrontziak garraiatzen zituzten hiru gizon pasa ziren gure albotik. Ez genituen agurtu, beraiek gu ere ez. Atea zabaldu zen, eta polizia erraldoiak pasoa eman zigun. Azkar jaso genituen sarreran utzitako poltsak, eta kanpora atera ginen. La liberté.\nAparkamenduan Mariek muxu eman zigun denoi, eta Jean Lucekin Étranges lectures programa komentatu zuen tarte batez. Gure desio ona adierazi genion guk, ondo joan zedila dena haurra jaiotzean.\nIlunabarrak errepidean harrapatu gintuen. Argi ahularekin muinoek handiagoak ematen zuten, zuhaitzek trinkoagoak, soroek eta sailek sakonagoak. Périgueuxera hurbildu ginenerako gaua zen ia, eta artoaren zuztar eta hostoek halako ore ilun bat osatzen zuten.


Biarritzek azkeneko jardunaldian hasitako bideari jarraitu behar dio Agenen zelaian - GARA\nTop 14 f�tbol\nBiarritzek azkeneko jardunaldian hasitako bideari jarraitu behar dio Agenen zelaian\nBiarritzek joan den larunbatean ekin zion bideari jarraitu behar dio beheko zulotik irten nahi baldin badu; bestela jai izango du. Hala ere, azkeneko garaipenarekin eta egindako jokoari esker dezente argitu dira biarriztarren aurpegiak.\nGaur ez dute neurketa erraza izango, Agenen zelaian jokatuko baitute 20.45etik aurrera, baina hemendik denboraldia amaitu bitarte horrela izango da, talde guztiek zerbait izango baitute jokoan. Agenek Ligako final-laurdenak jokatzea du aurtengo helburua, eta dauden lekuan jarraitu ahal izateko, lau puntuak behar dituzte.\nBiarritz egoera berean da, galduz gero, joan den larunbateko garaipenak ezer gutxirako balioko baitu. Gaur irabazi eta bihar Avironek eta Lyonek puntu bat ere lortu gabe galduko balute, jaitsierako postutik irtengo lirateke, eta horrek sekulako balioa izango luke. Galduta, ordea, alderantzizkoa gerta daiteke. Bere aurrekoek irabaziko balute, gauzak asko okertuko lirateke jokalari zuri-gorrientzat.\nHamabostekoa erabakita dago, eta azken orduko aldaketarik ez bada, honako hau izango da: Marconet, Hegi, Gomez Kodela, Thion, Lauret, Guyot, Faure, Yachvili, Bolakoro, Traille, Gimenez, Ngwenya eta Balshaw. Hori baieztatzen baldin bada, Terrain, Barcella, Carizza, Lakafia, Peyrelongue, Baby, Haylet Petty eta Lebrequier geratuko dira aulkian. Agenek orain arte zortzi partida irabazi ditu eta bost besterik ez ditu galdu.